ai4bharat/Pralekha huggingface dataset:
अर्थ मंत्रालय
दावा न केलेल्या ठेवींचा निपटारा करण्यासाठी 'ठेवीदार शिक्षण आणि जागरुकता निधीतून' बँकांना 5,729 कोटी रुपये
नवी दिल्ली, 24 जुलै 2023
भारतीय रिझर्व बँकेद्वारे ठेवीदार शिक्षण आणि जागरुकता निधी योजना, 2014”, अधिसूचित करण्यात आली होती. यामध्ये दावा न केलेल्या ठेवींशी संबंधित निकषांचा समावेश आहे आणि इतर गोष्टींसह, ठेवीदारांचे हितसंबंध जपण्यास चालना आणि भारतीय रिझर्व बँकेद्वारे निर्दिष्ट केल्या जाणाऱ्या इतर उद्देशांसह निधीच्या वापराचे तपशील समाविष्ट आहेत. केंद्रीय अर्थ राज्यमंत्री डॉ.भागवत किसनराव कराड यांनी आज लोकसभेत एका प्रश्नाच्या लेखी उत्तरात ही माहिती दिली.
दावा न केलेल्या ठेवी त्यांच्या योग्य मालकांना/दावेदारांना परत करण्यासाठी करण्यात आलेल्या विविध उपायांमुळे, गेल्या पाच वर्षांत, “ठेवीदार शिक्षण आणि जागरुकता” निधीतून, बॅँकांना दावा न केलेल्या ठेवींच्या निपटाऱ्यासाठी एकूण 5,729 कोटी रुपये हस्तांतरित करण्यात आले आहेत, अशी माहिती कराड यांनी दिली. डीईए निधीमध्ये गेल्या पाच वर्षात हस्तांतरित केलेल्या सार्वजनिक आणि खाजगी क्षेत्रातील बँकांच्या दावा न केलेल्या ठेवींचे 31 मार्चपर्यंतचे तपशील परिशिष्टात आहेत.
याबाबत डॉ. कराड यांनी अधिक माहिती दिली. दावा न केलेल्या ठेवींचे प्रमाण कमी करण्यासाठी आणि योग्य दावेदारांना अशा ठेवी परत करण्यासाठी भारतीय रिझर्व बँकेने विविध पावले उचलली आहेत. बँकांना पुढील सल्ले देण्यात आले आहेत-
- बँकेच्या वेबसाइटवर दहा वर्षे किंवा त्याहून अधिक काळ निष्क्रिय असलेल्या दावा न केलेल्या ठेवींची यादी प्रदर्शित करावी ;
- ग्राहकांची आणि त्यांच्या कायदेशीर वारसदारांची माहिती शोधून योग्य दावेदारांना दावा न करण्यात आलेल्या ठेवी परत कराव्यात ;
- दावा न केलेल्या ठेवींच्या वर्गीकरणाबाबत मंडळाद्वारे अनुमोदित धोरण आखलेले असावे आणि
- तक्रारींचे त्वरित निराकरण करण्यासाठी, नोंदी ठेवण्यासाठी आणि दावा न केलेल्या ठेव खात्यांचे नियमित पुनरावलोकन करण्यासाठी तक्रार निवारण यंत्रणा तयार करावी.
विविध बॅंकांमधल्या दावा न करण्यात आलेल्या ठेवी शोधण्यासाठी केंद्रीकृत वेब पोर्टल स्थापन करण्याची घोषणा भारतीय रिझर्व बॅंकेने केली आहे, अशी माहिती कराड यांनी दिली.
भारतीय रिझर्व बँकेने 1.6.2023 ते 8.9.2023 या कालावधीत 100 दिवसांच्या आत देशातील प्रत्येक जिल्ह्यातील प्रत्येक बँकेतील दावा न केलेल्या 100 शीर्ष ठेवी शोधून काढण्यासाठी '100 दिवस 100 फेड ' ही मोहीम सुरू केली आहे, असे कराड यांनी सांगितले.S.Patil/S.Kakade/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 87
आरोग्य आणि कुटुंब कल्याण मंत्रालय
कोविड-19 संदर्भात अद्ययावत माहिती
नवी दिल्ली, 23 जुलै 2021
राष्ट्रव्यापी लसीकरण अभियानाअंतर्गत आतापर्यंत लसीच्या 42.34 कोटी मात्रा देण्यात आल्या.
देशात आतापर्यंत एकूण 3,04,68,079 कोरोनामुक्त
रुग्ण बरे होण्याचा सध्याचा दर 97.36%
गेल्या 24 तासात 38,740 रुग्ण कोरोनातून बरे झाले.
गेल्या 24 तासात देशात 35,342 नव्या रुग्णांची नोंद
देशात उपचाराधीन रुग्णांची संख्या 4,05,513
उपचाराधीन रुग्ण, एकूण रुग्णांच्या 1.30%
साप्ताहिक पॉझीटीव्हिटी दर 5% पेक्षा कमी, सध्या हा दर 2.14%
दैनंदिन पॉझीटीव्हिटी दर 2.12%, सलग 32 व्या दिवशी हा दर 3% पेक्षा कमी
चाचण्यांच्या क्षमतेत लक्षणीय वाढ,- एकूण 45.29 कोटी चाचण्या करण्यात आल्या आहेत.
G.Chippalkatti/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 154
जलसंपदा, नदी विकास आणि गंगा पुनरुत्थान मंत्रालय
सिंधू नदी करार 1960 : भारतातील विकासाची सद्यस्थिती
नवी दिल्ली, 22 फेब्रुवारी 2019
सिंधू नदी व्यवस्थेत सिंधू, झेलम, चिनाब, रावी, बियास आणि सतलज यांचा समावेश होतो. सिंधू नदीचे खोरे प्रामुख्याने भारत आणि पाकिस्तानमध्ये विभागले असून, चीन आणि अफगाणिस्तान यांचाही थोडा वाटा आहे.
भारत आणि पाकिस्तान यांच्यात 1960 मध्ये सिंधू नदी करार झाला. त्याअंतर्गत रावी, सतलज आणि बियास या नद्यांचे पाणी भारताच्या वाट्याला आले तर सिंधू, झेलम आणि चिनाब या पश्चिमवाहिनी नद्यांचे पाणी पाकिस्तानला देण्यात आले.
भारताची विकासाची सद्यस्थिती:
माधोपूर खाली रावीचे भारताच्या वाट्याचे वाहून जात असलेले पाणी वापरण्याचा निर्णय भारताने घेतला असून, पुढील पावले उचलण्यात आली आहेत.
शाहपूरकांडी प्रकल्प:
जम्मू-काश्मीर आणि पंजाब या दोन राज्यांमधील वादामुळे 20 ऑगस्ट 2014 पासून प्रकल्पाचे काम बंद होते. दोन्ही राज्यात 8 सप्टेंबर 2018 ला सहमती झाली. 19 डिसेंबर 2018 ला केंद्र सरकारने या प्रकल्पाला 485.38 कोटी रुपयांचे केंद्रीय साहाय्य मंजूर केले. सध्या पंजाब सरकार भारत सरकारच्या देखरेखीखाली प्रकल्पाचे काम करत आहे.
उज बहुविध प्रकल्पाचे बांधकाम :
उज, रावीची उपनदी असून, या प्रकल्पातून 781 दशलक्ष घनमीटर पाणी साठवण्याची क्षमता निर्माण होणार आहे. प्रकल्पातून ऊर्जानिर्मितीही केली जाणार असून, जुलै 2017 मध्ये प्रकल्पाच्या डीपीआरला तांत्रिक मान्यता मिळाली आहे.
उजच्या खाली दुसरी रावी बियास जोडणी:
रावीचे पाकिस्तानला वाहून जाणारे अतिरिक्त पाणी उपयोगात आणण्यासाठी हा प्रकल्प आहे. भारत सरकारने हा प्रकल्प राष्ट्रीय प्रकल्प म्हणून घोषित केला आहे.
N. Sapre/S.Kakade/D. Rane
(Visitor Counter : 3348
मंत्रिमंडळ
भारत आणि इक्वेटोरियल गिनी यांच्यात पारंपरिक औषध प्रणाली क्षेत्रात सहकार्याबाबतच्या सामंजस्य कराराला केंद्रीय मंत्रिमंडळाची मंजुरी
नवी दिल्ली, 16 मे 2018
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने भारत आणि इक्वेटोरियल गिनी यांच्यात पारंपरिक औषध प्रणाली क्षेत्रात सहकार्याबाबत सामंजस्य कराराला कार्योत्तर मंजुरी दिली आहे. या करारावर 8 एप्रिल 2018 रोजी स्वाक्षऱ्या करण्यात आल्या होत्या.
या करारामुळे उभय देशांदरम्यान पारंपरिक औषध क्षेत्रात द्विपक्षीय संबंध वृद्धिंगत होतील.
संशोधन, प्रशिक्षण अभ्यासक्रम, परिषदा / बैठका, तज्ञांची प्रतिनियुक्ती यासाठी लागणारा निधी आयुष मंत्रालयाच्या सध्याच्या अर्थसंकल्पीय तरतुदीतून वापरला जाईल.
N.Sapre/S.Kane/D.Rane
(Visitor Counter : 34
पंतप्रधान कार्यालय
बैसाखी निमित्त पंतप्रधानांच्या देशवासियांना शुभेच्छा
नवी दिल्ली, 14 एप्रिल 2022
पंतप्रधान नरेंद्र मोदी यांनी बैसाखीच्या विशेष प्रसंगी देशवासियांना शुभेच्छा दिल्या आहेत.
ट्विट संदेशामध्ये पंतप्रधान म्हणाले;
"सर्वांना बैसाखीच्या हार्दिक शुभेच्छा. हा सण आपल्या जीवनात आनंदाची आणि कल्याणाची भावना वृद्धिंगत करो अशी मी प्रार्थना करतो. सर्वांना यश आणि समृद्धी लाभो."
S.Thakur/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
सामाजिक न्याय आणि सबलीकरण मंत्रालय
“उमेद जागर” या उपजीविका-आधारित कौशल्य प्रशिक्षणाद्वारे कोविड प्रभावित महिलांचे सक्षमीकरण
पंतप्रधान नरेंद्र मोदी यांनी सांगितल्याप्रमाणे "नोकरी मागणारे न होता नोकरी देणारे व्हावे" ही गोष्ट उमेद जागर कार्यक्रमामुळे वास्तवात येत आहे - डॉ. वीरेंद्र कुमार, केंद्रीय सामाजिक न्याय आणि सक्षमीकरण मंत्री
पुणे, 6 मे 2022
उमेद जागर या वैशिष्ट्यपूर्ण प्रकल्पांतर्गत उपजीविका आधारित कौशल्य प्रशिक्षणाद्वारे कुटुंबाचा आधार गमावलेल्या महिलांना आर्थिकदृष्ट्या स्वावलंबी करण्यासाठी, त्यांच्यात आत्मविश्वास निर्माण करण्यासाठी पिंपरी-चिंचवड महानगरपालिकेने एक उत्तम पुढाकार घेतला आहे, असे मत केंद्रीय सामाजिक न्याय आणि सक्षमीकरण मंत्री डॉ. वीरेंद्र कुमार यांनी व्यक्त केले.
उमेद जागर या वैशिष्ट्यपूर्ण प्रकल्पांतर्गत उपजीविका आधारित कौशल्य प्रशिक्षणाद्वारे प्रशिक्षण पूर्ण केलेल्या महिलांना केंद्रीय सामाजिक न्याय आणि सक्षमीकरण मंत्री डॉ. वीरेंद्र कुमार यांच्या हस्ते आज पुण्यात प्रमाणपत्र देण्यात आले, त्यावेळी ते बोलत होते.
या महिलांनी आपले कौशल्य केवळ स्वयंरोजगारापुरतेच मर्यादित न ठेवता इतरांनाही रोजगार दिला आहे. त्यामुळे पंतप्रधान नरेंद्र मोदी यांनी सांगितल्याप्रमाणे "नोकरी मागणारे न होता नोकरी देणारे व्हावे" ही गोष्ट वास्तवात आलेली दिसते, असे ते म्हणाले.
सिम्बॉयसीस कौशल्य आणि व्यावसायिक विद्यापीठ, पुणे व पिंपरी चिंचवड महानगरपालिकेच्या वतीने कोरोनामुळे ज्यांच्या पतीचे निधन झाले आहे अशा कोरोना प्रभावित महिलांना 'उमेद जागर' कार्यक्रमाअंतर्गत कौशल्य विकास प्रशिक्षण देण्यात आले.
या कार्यक्रमांतर्गत 150 हून अधिक महिलांना टेलरिंग, सौंदर्य तसेच निरोगीपणा आणि हर्बल उत्पादने बनवणे यासारख्या व्यवसायांमध्ये प्रशिक्षण देण्यात आले आहे. या कार्यक्रमामुळे त्या स्वावलंबी झाल्या आहेत आणि त्यांना आपले जीवन आत्मविश्वासाने आणि सन्मानाने जगण्यासाठी मदत होत आहे.
सिम्बायोसिस स्किल्स अँड प्रोफेशनल युनिव्हर्सिटी हे महाराष्ट्रातील पहिले कौशल्य विकास विद्यापीठ आहे, ज्याची स्थापना सर्व वयोगटातील आणि सामाजिक-आर्थिक पार्श्वभूमीतील तरुणांना रोजगारक्षम आणि स्वयंरोजगार करण्यायोग्य बनविण्याच्या उद्देशाने करण्यात आली आहे. या विद्यापीठाने आपल्या कम्युनिटी कॉलेजच्या माध्यमातून हजारो विद्यार्थ्यांना त्यांची कौशल्ये वाढवण्यासाठी आणि स्वावलंबी होण्यासाठी मदत केली आहे.
पिंपरी चिंचवड महानगरपालिकेने कोविडमुळे पती गमावलेल्या महिलांना आधार देण्यासाठी ‘उमेद जागर’ हा कार्यक्रम सुरू केला आहे. या कार्यक्रमांतर्गत, पीसीएमसी मधील या महिलांना मोफत कौशल्य कार्यक्रम उपलब्ध करून देण्यात येत आहे आणि त्यांना स्वावलंबी बनण्यासाठी आणि त्यांच्या कुटुंबाच्या आर्थिक गरजा पूर्ण करण्यासाठी मदत करण्यात येत आहे.
या कार्यक्रमाला अजय चाकणकर, उपायुक्त, नागरवस्ती प्रकल्प, पिंपरी चिंचवड महानगरपालिका, डॉ. एस बी मुजुमदार, कुलपती, , डॉ. स्वाती मुजुमदार, प्रो-चान्सलर, , आणि डॉ. अश्विनी कुमार शर्मा, कुलगुरू,  हे देखील उपस्थित होते.PIB Pune | S.Tupe/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 115
आरोग्य आणि कुटुंब कल्याण मंत्रालय
भारताच्या समग्र कोविड - 19 लसीकरण मोहिमेची व्याप्ती 218.88 कोटी मात्रांपर्यंत वाढली
12 ते 14 या वयोगटातील बालकांना 4.10 कोटी पहिल्या मात्रा देण्यात आल्या
देशातील उपचाराधीन कोविड रुग्णांची संख्या आता 30,362
गेल्या 24 तासांत 1,997 नवे रुग्ण आढळले
रुग्ण बरे होण्याचा दर सध्या 98.75%
साप्ताहिक पॉझिटिव्हीटी दर सध्या 1.34 टक्के
आज सकाळी 7 वाजेपर्यंत प्राप्त झालेल्या प्राथमिक अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 218.88  कोटींची संख्या ओलांडली आहे.
देशातील 12 ते 14 वर्ष वयोगटातील बालकांसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 4.10  कोटींपेक्षा जास्त किशोरवयीन बालकांना लसीची पहिली मात्रा देण्यात आली आहे. तसेच 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वाढवणारी वर्धित लसमात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या प्राथमिक अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
10415245
|
|
2nd Dose
|
|
10119287
|
|
Precaution Dose
|
|
7038020
|
|
FLWs
|
|
1st Dose
|
|
18436898
|
|
2nd Dose
|
|
17717246
|
|
Precaution Dose
|
|
13675366
|
|
Age Group 12-14 years
|
|
1st Dose
|
|
41055105
|
|
2nd Dose
|
|
31868048
|
|
Age Group 15-18 years
|
|
1st Dose
|
|
61954847
|
|
2nd Dose
|
|
53122655
|
|
Age Group 18-44 years
|
|
1st Dose
|
|
561313445
|
|
2nd Dose
|
|
515923815
|
|
Precaution Dose
|
|
97222916
|
|
Age Group 45-59 years
|
|
1st Dose
|
|
204036026
|
|
2nd Dose
|
|
196996958
|
|
Precaution Dose
|
|
49400711
|
|
Over 60 years
|
|
1st Dose
|
|
127673150
|
|
2nd Dose
|
|
123163413
|
|
Precaution Dose
|
|
47684438
|
|
Precaution Dose
|
|
21,50,21,451
|
|
Total
|
|
2,18,88,17,589
भारतातील रुग्णसंख्या सध्या 30,362 इतकी आहे, ती देशाच्या एकूण रुग्णसंख्येच्या तुलनेत 0.07 टक्के इतकी आहे.
परिणामी, भारतात रुग्ण बरे होण्याचा दर 98.75% झाला आहे. गेल्या 24 तासांत 3,908 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,40,47,344 इतकी झाली आहे.
गेल्या 24 तासात 1,997 नव्या कोरोना रुग्णांची नोंद झाली.
गेल्या 24 तासात एकूण 2,13,123 चाचण्या करण्यात आल्या. भारताने आतापर्यंत एकूण 89.64  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 1.34 टक्के तर दैनंदिन पॉझिटिव्हिटी दर 0.94 टक्के इतका आहे.
पंतप्रधान कार्यालय
डिजिटल पेमेंट्समुळे अनेकांचे जीवन सुलभ आणि आरामदायी झालेः पंतप्रधान
डिजिटल पेमेंट्समुळे अनेकांचे जीवन सुलभ आणि आरामदायी झाले आहे असे पंतप्रधान नरेंद्र मोदी यांनी आज नमूद केले.
एका नागरिकाच्या ट्वीटला उत्तर देताना पंतप्रधानांनी ट्वीट केलेः
"डिजिटल पेमेंट्समुळे अनेकांचे जीवन सुलभ आणि आरामदायी झाले आहे. याविषयीची अनेक उदाहरणे तुम्हाला आढळतील."
त्याच प्रकारे भारतामध्ये डिजिटल पेमेंट्सच्या अंगिकाराबाबत एका प्रवासी भारतीयाच्या ट्वीटला उत्तर देताना पंतप्रधानांनी ट्वीट केलेः
"भारतभरात आता हे नेहमीचे दृश्य बनले आहे... आमच्या जनतेने तंत्रज्ञान आणि नवोन्मेष यांचा अंगिकार करण्यामध्ये उल्लेखनीय कुशलता दाखवली आहे."
मंत्रिमंडळ
'ए ' गटाच्या कार्यकारी केडर अधिकाऱ्यांना संघटित 'ए ' सेवेचे  अनुदान देण्याच्या प्रस्तावाला मंत्रिमंडळाची मंजुरी
नवी दिल्ली, 3 जुलै 2019
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने केंद्रीय सशस्त्र पोलीस दलाच्या 'ए' गटाच्या कार्यकारी केडर अधिकाऱ्यांना संघटित 'ए' सेवेचे  अनुदान देण्याच्या प्रस्तावाला आणि अकार्यरत वित्तीय अद्ययावतीकरण  आणि निवड श्रेणी  चे लाभ द्यायला मंजुरी दिली आहे.
लाभ :
यामुळे केंद्रीय सशस्त्र पोलीस दलाच्या 'ए' गटाच्या पात्र कार्यकारी केडर अधिकाऱ्यांना एनएफएफयू अनुदान मिळेल
केंद्रीय सशस्त्र पोलीस दलाच्या 'ए' गटाच्या कार्यकारी केडर अधिकाऱ्यांना एनएफएसजी चे लाभ मार्गदर्शक तत्वानुसार वाढीव 30 टक्के दराने मिळेल.
B.Gokhale/S.Kane /D.Rane
(Visitor Counter : 206
रसायन आणि खते मंत्रालय
चालू आर्थिक वर्षात जन औषधी केंद्रांतून 484 कोटी रुपयांची विक्रमी विक्री
नवी दिल्ली, 14 जानेवारी 2021
चालू आर्थिक वर्ष 2020-2021 मध्ये  देशातील सर्व जिल्ह्यांमधील दर्जेदार जेनेरिक औषधे विकल्या जाणाऱ्या 7064 प्रधानमंत्री भारतीय जन औषधी केंद्रांमधे 484 कोटी रुपयांच्या औषधांच्या विक्रीची नोंद झाली. मागील आथिर्क वर्षाच्या तत्सम आकडेवारीपेक्षा हा आकडा 60% नी अधिक आहे, त्यामुळे भारतीय नागरिकांच्या खर्चात अंदाजे 3000 कोटी रुपयांची बचत झाली आहे. केंद्रीय रसायन आणि खते मंत्री सदानंद गौडा यांनी आज कर्नाटकात ही घोषणा केली.
सन 2019-2020 या आर्थिक वर्षात भारत सरकारने जन औषधी केंद्रासाठी 35.51 कोटी रुपये निधी दिला होता, त्यामुळे नागरिकांची 2600 कोटी रुपयांची बचत झाली. अशाप्रकारे सरकारने खर्च केलेल्या प्रत्येक रुपयामागे नागरिकांचे प्रत्येकी 74 रुपये वाचले. त्याचा बहुगुणित प्रभाव झाला आहे,असेही गौडा म्हणाले.
देशभरातील महिला सक्षमीकरणाच्या दिशेने आणखी पाऊल टाकत आजपर्यंत जन औषधी केंद्रात “सुविधा” सॅनिटरी पॅड प्रत्येकी 1 रुपया या प्रमाणे 10 कोटीपेक्षा जास्त पॅड तेथे विकले गेले आहेत. जन औषधीच्या “सुविधा” सॅनिटरी पॅड खरेदीसाठीची 3.6 कोटी रुपयांची ऑर्डर डिसेंबर 2020 मध्ये दिली आहे. तसेच जन औषधीच्या “सुविधा” सॅनिटरी पॅड खरेदीसाठीची 30 कोटी रुपयांची निविदाही नक्की करण्यात आली आहे.
कर्नाटक विषयी बोलताना गौडा म्हणाले की, सध्या कर्नाटकात 788 प्रधानमंत्री भारतीय जन औषधी केंद्रे परवडणारी, उच्च-गुणवत्तेची जेनेरिक औषधे देऊन नागरिकांची सेवा करीत आहेत. मार्च 2021 पर्यंत राज्यात एकूण 800 पीएमबीजेके सुरू करण्याचे कर्नाटकाचे लक्ष्य आहे. वैद्यकीय क्षेत्रातील औषधोपचारांसह आरोग्य क्षेत्रात अनन्यसाधारण कामगिरी करत कर्नाटकमधील पीएमबीजेपी केंद्रांचे मार्च, 2021 पर्यंत 125 कोटी रुपयांच्या विक्रीचे उद्दिष्ट आहेS.Tupe/S.Partagonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधानांनी उत्तराखंडमधील श्री केदारनाथ धाम येथे दर्शन घेतले आणि पूजा केली
गाभाऱ्यात रुद्राभिषेक केला
पंतप्रधानांनी आदिगुरू शंकराचार्य यांच्या समाधी स्थळाला भेट दिली
मंदाकिनी आस्थापथ आणि सरस्वती आस्थापथाच्या कामाच्या प्रगतीचा आढावा घेतला
केदारनाथ धाम प्रकल्पातील श्रमिकांशी संवाद साधला
पंतप्रधान नरेंद्र मोदी यांनी आज केदारनाथला भेट दिली आणि श्री केदारनाथ मंदिरात दर्शन घेऊन पूजा केली. पारंपारिक पहाडी पोशाख परिधान करून पंतप्रधानांनी मंदिरातील गाभाऱ्यात रुद्राभिषेक केला आणि नंदीच्या पुतळ्यासमोर प्रार्थना केली.
पंतप्रधानांनी आदिगुरु शंकराचार्य यांच्या समाधी स्थळालाही भेट दिली तसेच मंदाकिनी आस्थापथ आणि सरस्वती आस्थापथ येथे सुरू असलेल्या कामाचा आढावा घेतला.
त्याचबरोबर पंतप्रधानांनी केदारनाथ धाम प्रकल्पातील श्रमिकांशीही संवाद साधला.
उत्तराखंडचे मुख्यमंत्री पुष्कर सिंह धामी आणि उत्तराखंडचे राज्यपाल, सेवानिवृत्त जनरल गुरुमित सिंग, यावेळी पंतप्रधानांच्या सोबत होते.
केदारनाथ हे हिंदूंचे एक महत्वाचे देवस्थान आहे. या भागात हेमकुंड साहिब हे शीखांना वंदनीय असणारे तीर्थक्षेत्र प्रसिद्ध आहे.
धार्मिकदृष्ट्या महत्वाच्या स्थळांच्या ठिकाणी भाविकांना पोहोचण्यासाठी आणि तेथील मूलभूत पायाभूत सोयी सुधारण्यासाठी या क्षेत्रात हाती घेण्यात आलेले जोडणी प्रकल्प पंतप्रधानांची वचनबद्धता अधोरेखित करतात.
युवा व्यवहार आणि क्रीडा मंत्रालय
केंद्रीय मंत्री अनुराग ठाकूर यांनी आज जागतिक सायकल दिनानिमित्त किरेन रिजिजू, मनसुख मांडवीय आणि मीनाक्षी लेखी यांच्या उपस्थितीत देशव्यापी कार्यक्रमांचा केला शुभारंभ
फीट इंडिया चळवळ, खेलो इंडिया चळवळ, स्वच्छ भारत चळवळ आणि निरोगी भारत चळवळ या सर्व गोष्टी सायकल चालवून पूर्ण केल्या जाऊ शकतात: अनुराग ठाकूर
अनुराग ठाकूर यांच्यासह मंत्री, खासदार आणि 750 तरुण सायकलस्वारांनी 7.5 किमी अंतर पार केले
नेहरु युवा केंद्राने 75 प्रसिद्ध ठिकाणांसह देशभरात 100 हून अधिक ठिकाणी सायकल रॅली आयोजित केल्या
नवी दिल्ली, 3 जून 2022
केंद्रीय युवा व्यवहार आणि क्रीडा मंत्री अनुराग ठाकूर यांनी जागतिक सायकल दिनानिमित्त मेजर ध्यानचंद स्टेडियम, नवी दिल्ली येथून केंद्रीय कायदा आणि न्याय मंत्री किरेन रिजिजू, केंद्रीय आरोग्य आणि कुटुंब कल्याण मंत्री मनसुख मांडवीय यांच्या उपस्थितीत राष्ट्रव्यापी कार्यक्रमांना हिरवा झेंडा दाखवला. परराष्ट्र व्यवहार आणि संस्कृती राज्यमंत्री मीनाक्षी लेखी यांच्यासह लोकप्रतिनिधी आणि अधिकाऱ्यांची उपस्थिती होती.
दिल्लीत ध्यानचंद स्टेडियमपासून निघालेल्या सायकल रॅलीचे अनुराग सिंग ठाकूर यांनी नेतृत्व केले. यावेळी त्यांच्यासोबत मंत्री आणि खासदार उपस्थित होते. दिल्लीतील 7.5 किलोमीटरच्या रॅलीमध्ये 1500 हून अधिक लोक सहभागी झाले. नेहरू युवा केंद्राने 35 राज्ये/केंद्रशासित प्रदेशांच्या राजधानीत 100 पेक्षा अधिक ठिकाणी सायकल रॅली आयोजित केल्या. देशभरातील 75 आयकॉनिक ठिकाणी आयोजित प्रत्येक रॅलीत 75 सहभागींनी भाग घेतला आणि 7.5 किमी अंतर कापले.
रॅलीला हिरवा झेंडा दाखवण्यापूर्वी अनुराग सिंह ठाकूर यांनी उपस्थितांना मार्गदर्शन केले. भारत स्वातंत्र्याचा अमृत महोत्सव साजरा करत असताना, युवा व्यवहार आणि क्रीडा मंत्रालयाने देशभरात सायकल रॅली आयोजित करण्याचे अनोखे पाऊल उचलले आहे. आपण स्वातंत्र्याच्या 75 व्या वर्षात प्रवेश करत असताना ‘स्वस्थ भारत’ या कार्यक्रमाचा उद्देश लोकांना शारीरिक तंदुरुस्तीसाठी त्यांच्या दैनंदिन जीवनात सायकल चालवण्यास आणि अंगीकारण्यास प्रवृत्त करणे हा आहे, असे त्यांनी सांगितले.
फीट इंडिया, खेलो इंडिया चळवळ, स्वच्छ भारत चळवळ आणि निरोगी भारत चळवळ या सर्व गोष्टी सायकल चालवून पूर्ण केल्या जाऊ शकतात, त्यामुळे प्रदूषणाची पातळीही कमी होईल, सायकलचा वापर करून आपण केवळ स्वतःला तंदुरूस्त ठेवत नाही तर फिट इंडियाचा संदेशही देतो, असे ठाकूर पुढे म्हणाले. मनसुख मांडवीय आणि किरेन रिजिजू या मंत्र्यांचे उदाहरण देऊन, ठाकूर यांनी अधोरेखित केले की या मंत्र्यांनी नेहमीच सायकलिंगला वाहतुकीचे साधन म्हणून वापरत प्रोत्साहन दिले आहे आणि इतरांना प्रेरणा दिली आहे.
स्वातंत्र्याचा अमृत महोत्सवाचा-India@75 भाग म्हणून युवा व्यवहार आणि क्रीडा मंत्रालयाने आज देशभरात जागतिक सायकल दिनाचे आयोजन केले आहे. 12 मार्च 2021 रोजी आझादी का अमृत महोत्सवाच्या आरंभी कार्यक्रमात पंतप्रधानमंत्री नरेंद्र मोदी यांच्या उद्घाटन भाषणापासून प्रेरणा घेऊन, युवा व्यवहार आणि क्रीडा मंत्रालयाने @75 कृती आणि संकल्प या स्तंभाखाली स्वातंत्र्याचा अमृत महोत्सव साजरा करण्याची संकल्पना मांडली आहे.
S.Thakur/P.Jambhekar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पर्यटन मंत्रालय
भरड धान्यांबाबत जागृती करण्यासाठी इंडिया टुरिझमने भारतीय प्रौद्योगिकी संस्थेच्या सहयोगाने मुंबईमधील महाविद्यालयीन विद्यार्थ्यांसाठी आयोजित केली कार्यशाळा
मुंबई, 28 फेब्रुवारी 2023
संयुक्त राष्ट्रांच्या सर्वसाधारण सभेने मार्च 2021 मध्ये आपल्या 75 व्या सत्रात 2023 हे वर्ष आंतरराष्ट्रीय भरड धान्य वर्ष  म्हणून घोषित केले. भारताच्या पंतप्रधानांच्या नेतृत्वाखाली भारत सरकारने, आंतरराष्ट्रीय भरड धान्य वर्ष 2023 चा प्रस्ताव ठेवला होता, ज्याला संयुक्त राष्ट्रांच्या सर्वसाधारण सभेने मान्यता दिली.
भरड धान्य हे पुरातन काळापासून आशिया आणि आफ्रिकेमधील पारंपरिक अन्न आहे. हे खरीपाचे पीक असून, त्याच्या लागवडीसाठी त्याच श्रेणीतील इतर पिकांच्या तुलनेत पाणी आणि इतर घटकांची कमी आवश्यकता असते.
आंतरराष्ट्रीय भरड धान्य वर्ष साजरे करण्यासाठी सर्व स्तरातील व्यक्तींचा सहभाग आवश्यक आहे. हे लक्षात घेऊन, इंडिया टुरिझम, मुंबईने भारतीय प्रौद्योगिकी संस्था मुंबईच्या सहयोगाने, भरड धान्यांचा आहारात समावेश करण्याबाबत जनजागृती करण्यासाठी, मुंबईमध्ये पर्यटन आणि आदरातिथ्य शाखेचा अभ्यासक्रम शिकणाऱ्या महाविद्यालयीन विद्यार्थ्यांसाठी एक कार्यशाळा आयोजित केली होती. सेलिब्रिटी शेफ जर्सन फर्नांडिस यांनी आज दुपारी 3.00 ते 4.30 या वेळेत आयआयटी मुंबई इथे, पीसी सक्सेना सभागृहात ही कार्यशाळा घेतली. शेफ जेर्सन फर्नांडिस हे मुंबईत जुहू इथल्या नोव्होटेल हॉटेलचे पाक-शास्त्र संचालक आहेत.
मुंबईतील विविध महाविद्यालयांच्या युवा टुरिझम क्लब्सनीही आपला सहभाग नोंदवून ही कार्यशाळा यशस्वी करण्यामध्ये मोलाची भूमिका बजावली. तरुणांच्या आहारात सहज समाविष्ट करता येतील अशा भरड धान्यांच्या पाककृती, त्याची पोषण मूल्य, आणि भरड धान्यांवरील प्रश्नमंजुषा यावेळी आयोजित करण्यात आल्या.
N.Chitale/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 49
श्रम आणि रोजगार मंत्रालय
कर्मचारी भविष्य निर्वाह निधी संघटना देशाच्या सर्व जिल्ह्यांमध्ये, व्यापक पोहोच मोहिमे अंतर्गत ‘निधी आपके निकट 2.0’ कार्यक्रम राबवणार
नवी दिल्ली, 25 जानेवारी 2023
कर्मचारी भविष्य निर्वाह निधी संघटना  देशाच्या सर्व जिल्ह्यांमध्ये सुधारित ‘निधी आपके निकट’ कार्यक्रमाद्वारे व्यापक स्तरावर जिल्हा पोहोच  कार्यक्रम राबवणार आहे. भारत सरकारच्या कामगार आणि रोजगार मंत्रालयाच्या सचिव आरती अहुजा, 27 जानेवारी 2023 रोजी दूरदृश्य प्रणाली द्वारे या कार्यक्रमाचा शुभारंभ करतील.
निधी आपके निकट 2.0, हा केवळ नियोक्ते  आणि कर्मचाऱ्यांसाठीचे तक्रार निवारण व्यासपीठ आणि माहितीची देवाणघेवाण करणारे नेटवर्क नसेल, तर राज्य आणि केंद्र सरकारच्या विविध विभागांच्या जिल्हास्तरीय अधिकाऱ्यां बरोबर माहितीची देवाणघेवाण करण्याचे एक व्यासपीठही असेल. या कार्यक्रमात, एक हेल्प डेस्क  तयार केले जाईल, ज्या ठिकाणी सदस्यांना ऑनलाइन दावा दाखल करणे इत्यादी ऑनलाइन सेवा उपलब्ध होतील. सदस्यांच्या तक्रारींचे निवारण तिथल्या तिथे केले जाईल आणि जर एखाद्या तक्रारीचे तात्काळ निवारण करता आले नाही, तर ती ईपीएफओच्या तक्रार पोर्टलवर ती नोंदवली जाईल आणि त्याचे प्राधान्याने निराकरण केले जाईल.
निधी आपके निकट हा एक कार्यक्रम आहे, ज्यामध्ये ईपीएफओ चे भागधारक ईपीएफओ च्या क्षेत्रीय कार्यालयात, निधी आपके निकट 2.0 अंतर्गत, तक्रार निवारणासाठी येऊ शकतील. या माध्यमातून ईपीएफओ आपल्या भागधारकांपर्यंत पोहोचेल, ज्यामुळे देशातील सर्व जिल्ह्यांमध्ये संस्थेची पोहोच आणि अस्तित्व वाढेल. दर महिन्याला एकाच दिवशी देशातील सर्व जिल्ह्यांपर्यंत पोहोचणे हे या कार्यक्रमाचे उद्दिष्ट आहे. निधी आपके निकट 2.0 कार्यक्रम जानेवारी 2023 पासून प्रत्येक महिन्याच्या 27 तारखेला आयोजित केला जाईल. तथापि, महिन्याच्या 27 तारखेला जर सुट्टी असेल तर पुढील कामकाजाच्या दिवशी हा कार्यक्रम आयोजित केला जाईल.
या लक्ष्यित दृष्टिकोनामुळे व्यापक सार्वजनिक समाधान आणि लाभार्थ्यांना लाभांचे कार्यक्षम वितरण सुनिश्चित करेल. जिल्हा जागरूकता शिबिर आणि आउटरिच कार्यक्रम म्हणून निधी आपके निकट कार्यक्रमाची पोहोच वाढवून ती आणखी केल्यामुळे, ईपीएफओ कार्यालये नसलेल्या देशातील 500 पेक्षा जास्त जिल्ह्यांचा या कार्यक्रमात समावेश होईल, आणि सदस्यांना सामाजिक सुरक्षा आणि अखंड सेवा पुरवल्या जातील.
हा कार्यक्रम यशस्वी आणि परिणामकारक करण्यासाठी, सर्व भागधारकांनी शिबिरांमध्ये जास्तीत जास्त सहभाग नोंदवावा असे आवाहन ईपीएफओ ने केले आहे. केंद्रीय भविष्य निर्वाह निधी आयुक्त नीलम शमी राव यांनी सर्व मुख्य सचिवांना पत्र पाठवले असून, त्यांनी आपल्या राज्यातील सर्व जिल्हाधिकाऱ्यांनी हा आउटरिच कार्यक्रम यशस्वी करण्यासाठी पूर्ण सहकार्य करावे, अशा सूचना देण्याची विनंती केली आहे. सेंट्रल बोर्ड ऑफ ट्रस्टीज , ईपीएफ च्या सदस्यांनी आपल्या स्थानाजवळील शिबिरांमध्ये सक्रीयपणे सहभागी व्हावे आणि ईपीएफ च्या अधिकाऱ्यांना प्रोत्साहन देऊन मार्गदर्शन करावे, अशी विनंतीही त्यांनी केली आहे.
S.Patil/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 166
पंतप्रधान कार्यालय
छत्रपती शिवाजी महाराज यांच्या जयंतीनिमित्त पंतप्रधानांनी त्यांना केले नमन
पंतप्रधान नरेंद्र मोदी यांनी छत्रपती शिवाजी महाराजांना त्यांच्या जयंतीनिमित्त आदरांजली वाहिली आहे.
मी छत्रपती शिवाजी महाराजांना त्यांच्या जयंती निमित्त आदरांजली वाहतो. त्यांचे धैर्य आणि सुशासनावर असलेला भर आम्हाला कायमच प्रेरणादायी आहे.
असे पंतप्रधानांनी आपल्या ट्विट मध्ये म्हटले आहे.